stanford-oval/wikipedia huggingface dataset:
פארק אדית וולפסון

| --- | --- |

"כיכר לבנה"
 מידע כללי
 תאריך הקמה:  1976 
 אדריכל:  צבי דקל 
 בעלות:  עיריית תל אביב-יפו 
 נתונים ומידות
 שטח:  100 דונם
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°03′33″N 34°48′19″E﻿ / ﻿32.0591667°N 34.8052778°E﻿ / 32.0591667; 34.8052778
  מפת מיקום  מפה דינמית   (למפת גוש דן מוגדלת) פארק אדית וולפסון(למפת גוש דן רגילה) פארק אדית וולפסון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק אדית וולפסון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק אדית וולפסון  he פארק אדית וולפסוןhe פארק אדית וולפסוןמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
פארק אדית וולפסון (ובקצרה: פארק וולפסון) הוא פארק בדרום מזרח תל אביב בין דרך השלום, דרך הטייסים ורחוב לה גוארדיה. במרכז הפארק פסל סביבתי בשם "כיכר לבנה" שיצר האמן דני קרוון. הפארק ידוע גם בשמו הערבי גבעת בטיח, בגלל שתושבי סלמה גידלו בו בעבר אבטיחים.
מבנה הפארק

הפארק קרוי על שם אדית וולפסון, אשתו של איש העסקים והפילנתרופ היהודי-בריטי אייזיק וולפסון. שניהם תרמו להקמת הפארק. הפארק ממוקם קרוב למפגש הערים תל אביב, גבעתיים ורמת גן והוקם על גבעת כורכר בגובה 57 מטרים, שנקראת גבעת בטיח, על שם האבטיחים שגידלו שם בעבר.
ב-2002 פרסם איש הקולנוע יעקב גרוס, יחד עם רם זור, את הספר "גבעת בטיח - תל אהבהבים", הספר מספר את סיפורם של נערי שכונת יד אליהו שגדלו סביב הגבעה בשנות ה-60 של המאה ה-20, אז הייתה שטח פתוח בו גדלו עצי שקמה ושיחי צבר.
בשנים אלו נהגו חניכי שבט צבר של הצופים, סניף יד אליהו של בני עקיבא ששכן ממש למרגלות הגבעה וקן יד אליהו של הנוער העובד והלומד, לקיים במקום מפקדי אש מדורות קומזיץ וכן משחקי א"ש לילה.
הפארק, ששטחו כמאה דונם, תוכנן על ידי אדריכלי הנוף יוסף סגל, צבי דקל וא. מילר. הפארק כולל משטחי דשא, עצים וצמחים שונים, מגרשי משחקים, שטחים לפיקניק ואגם מים קטן. בין העצים ישנם עצי שקמה עתיקים שהיו על הגבעה ושולבו בצמחיית הפארק עם עצים חדשים. הפארק נחנך באפריל 1976.
בראש הגבעה פסל סביבתי בשם "כיכר לבנה", עשוי בטון בצבע לבן המשלב צמחייה ועץ זית, אותו נבחר לתכנן האמן דני קרוון לכבוד מקימי העיר. מהגבעה ניתן לצפות מערבה אל העיר תל אביב ואל הים, ולכיוון מזרח, אל השפלה ואל הרי יהודה. הפסל נחנך ב-21 במרץ 1988.
בספטמבר 2011, הסתיים פרויקט שיקום של הפארק שכלל תיקון שבילי הבטון שנפגעו עם השנים משורשי השקמים, הוספת מערכת תאורה לאורך שבילי הגן, שדרוג מתקני המשחק בתוספת גומי והצללה. כמו כן שוקם האגם ושונתה לחלוטין שיטת הטיפול במים בו, מאגם מים מוכלרים לאגם אקולוגי עם צמחייה ודגה.
מבנה הפארק > כיכר לבנה

"כיכר לבנה" (1988) הוא פסל סביבתי עשוי בטון לבן המשתלב בצמחיית הפארק ותוכנן על ידי האמן דני קרוון לכבוד מקימי העיר תל אביב והעיר הלבנה. המיצב כולל מחוות שונות שמזכירות את נופי העיר בראשיתה ואת חיי התושבים. במרכז המיצב ממוקם מגדל תצפית בגובה 20 מטרים, אשר גודלו נקבע לפי מגדל אזעקה מפלדה שהיה במקום. לצד המגדל כיכר עם צורות גאומטריות הפונות לכיוון מזרח - מערב, וניצבות בקו רוחב אווירי מול שטחה של שכונת אחוזת בית. את המודל הראשוני הכין קרוון כבר ב-1977, והתכנון הראשוני היה להקים בפסגת הגן, מסעדה או בית קפה. אולם לקרוון הפריע הרעיון, שהגישה לנקודת תצפית זו תוגבל על ידי כך רק לבעלי האמצעים מבין הפוקדים את הגן, ועל כן הציע במקומם מגדל תצפית, ממנו יוכלו כל המבקרים להשקיף על הנוף. ב-1985 החלו הקמתו של הפסל, לאחר שנתקבלה תרומה להקמתו. קרוון עצמו ביצע את העבודה בהתנדבות. לאחר חנוכת הפסל הוצבה במקום שמירה למניעת ונדליזם
המבנים כוללים פירמידה שבצדה הדרומי פתח המאפשר כניסת קרן שמש הנעה על הרצפה ומגיעה לקו המסומן על הרצפה. פירמידה זו מדמה את האוהלים בהם התגוררו בשפת הים הפועלים שבנו את העיר. באתר ישנו אמפיתיאטרון שקוע, שמזכיר בריכות השקיה של פרדסים שהיו נפוצים מסביב לעיר. כיפה חצויה עם חלל פנימי ובין חלקיה עץ זית מאזכרת את נוף הדיונות בחולות מישור החוף, ומבנה ריבועי בקווים ישרים משתלב עם קווי העיצוב הישרים של הסגנון הבינלאומי.
כן כולל המיצב שקע בצורת חצי כדור, הפונה לכיוון דרום, ומשמש כשעון שמש ובפועל כמקום גלישה מבוקש. תעלת מים חוצה את הכיכר לכל אורכה ואת המדרגות. צבעם הלבן של כל המבנים מושפע מרעיון העיר הלבנה.
בשנת 2007 תבע קרוון מעיריית תל אביב-יפו לשמור על "כיכר לבנה" מפני ונדליזם או להרוס אותה, לקריאה הצטרף הפסל מנשה קדישמן. לטענתו על הערייה היה להציב שמירה של 24 שעות, לאחר שבמקום רוסס גרפיטי רב, הוא שימש כשירותים וסבל מריח שתן, מבקבוקים שבורים, מחבורות נערים אלימים שהמשתלטה על הכיכר בשעות מסוימות.
תמונות

פארק וולפסון בתל אביב - מבט כללי
פארק וולפסון בתל אביב - מבט כללי
פארק וולפסון בתל אביב - מבט כללי
כיכר לבנה בפארק וולפסון בתל אביב
כיכר לבנה בפארק וולפסון בתל אביב
מבט עילי על הפסל "כיכר לבנה" ועל העיר תל אביב
פסל ה"כיכר לבנה" מכיוון מזרח
הערות שוליים

1 2   אברהם בלבן, רשימות תל אביביות | ההטעיה הגדולה של השקמים, באתר הארץ, 1 ביוני 2020
1 2  רותי רובין, אוטופיה סביבתית, חדשות, 21 במרץ 1988
↑  אבי לוי, גבעת האבטיחים הפכה לפנינת טבע בעיר, באתר Xnet‏, 22 בספטמבר 2011
↑  גילה מצא, פולחן וסביבה, מעריב, 7 באפריל 1988
↑  שרה פרידמן, שמירה מזויינת על פסלו של קראוון בת"א, מעריב, 6 במאי 1988
↑  חגית פלג-רותם, ‏המקום הפך מכיכר לבנה לכיכר שחורה, באתר גלובס, 9 באוגוסט 2007
דנה גילרמן, אני חייט לפי מידה, באתר הארץ, 4 במרץ 2008
| --- | --- |
בקרת זהויות :  VIAF: 245841675   WorldCat (עם VIAF): 245841675
עוף פחית בירה

| --- | --- |

עוף פחית בירה לאחר הצלייה
 
 מאכלים
 סוג:  ברביקיו בארצות הברית 
 
עופות פחית בירה
עופות פחית בירה. בישול עוף על גריל
עוף פחית בירה בגריל עם תירס
עוף פחית בירה (באנגלית: Beer can chicken) הוא מנת עוף על האש בשיטת צלייה עקיפה באמצעות פחית בירה מלאה חלקית בבירה המונחת בחלל העוף לפני בישול. לאחר מכן מניחים את העוף על הפחית כשרגליו במאונך וצולים אותו לאט בחום עקיף, בדרך כלל על גריל גז או פחמי עץ. התהליך נועד להוסיף לחות למנה, ויש הסבורים שאדים מהבירה משמשים לאידוי העוף מבפנים ולהוספת טעם למנה. חלק מהאנשים תומכים נלהבים של המנה, בעוד שאחרים טוענים כי יעילות השימוש בבירה מוערכת יתר על המידה, וכי המידע לגבי פחית בירה עוף נתון לוויכוח. הוצעה הסברה שמקורה של המנה היא במדינת לואיזיאנה.
סקירה כללית

עוף פחית בירה היא מנת עוף על האש ושיטת צלייה עקיפה, שבה מוכנסת פחית פתוחה של בירה או משקה משומר אחר לתוך חלל העוף ולאחר מכן משמשת הפחית להחזיק את העוף בצורה אנכית בזמן שהוא מתבשל על גריל או בתנור אפיה. בתהליך הבישול בפחית הבירה יעלו אדים, מה שעשוי להוסיף לחות לחלל הפנימי של העוף ויש הסבורים שאדי הבירה משמשים תוספת טעם למנה. מכיוון שהעוף נמצא במצב זקוף, השומן ממנו מתנקז והעור נצלה באופן שווה.
לפני הבישול, חלק מהבירה בפחית מוסרת בדרך כלל ופחית הבירה המלאה חלקית ממוקמת בתוך חלל העוף. יש טבחים שמשתמשים בפחית בירה מלאה. יש טבחים שמשתמשים בפחית בירה רגילה של (355-330 מ"ל), בעוד שאחרים משתמשים בפחית בירה גדולה יותר. העוף מצופה לפעמים בשפשוף בתבלין לפני הבישול, ויש המשתמשים בעוף במרינדה.
יש אנשים שמצדדים נלהבים במנה, בעוד שאחרים מרגישים שהמנה והתהליך מוערכים יתר על המידה. מבקר אחר קבע שהתהליך עשוי למעשה להפוך את העוף ליבש יותר בהשוואה לסוגי צלייה אחרים וכן נאמר על ידי כמה מומחי בישול כי הבירה אינה מגיעה לנקודת רתיחה, ולכן אינה משחררת אדים.
היסטוריה

מחבר ספרי הברביקיו סטיבן רייכלן עזר להפוך את המנה לפופולרית ברמה העולמית. הוא מקדם את המנה מאז 1996, כאשר צפה לראשונה בהכנתה בתחרות בישול ברביקיו באליפות העולם בממפיס. הוא הציע שמקור עוף פחית הבירה כנראה במדינת לואיזיאנה בארצות הברית. רייכלן דיווח לגבי המתכונים לעוף פחית בירה שהופיעו באותה תקופה במיסיסיפי, טקסס וקנזס: "יש קשר מובהק ללואיזיאנה." שופט הברביקיו המפורסם, ארדי דייוויס, השווה את הופעתה של עוף פחית הבירה לביות בעלי חיים: "זה פשוט קרה בכל מקום בבת אחת".
עוף פחית בירה עשויה להיות מוכנה בכל הדרום של ארצות הברית בשנות ה-80; עם זאת, ניתן למצוא את התיעוד הראשון ב־Houston Chronicle ב-1993. המתכון ניתן על ידי וויין ויטוורת לג'ורג' הרברט ווקר בוש כאשר הוא ואחיו בנו מנגל עבור הנשיא. מתקני הברביקיו נשלחו לקמפ דייוויד בתחילת כהונתו של בוש האב כנשיא.
בתור מזון מהיר

באוקטובר 2014 מכר Popeyes Louisiana Kitchen (רשת רב לאומית אמריקאית של מסעדות עוף מטוגן שהוקמה בשנת 1972 בניו אורלינס, לואיזיאנה) מנות עוף פחית בירה, במהדורה מוגבלת, שניצלה ללא שימוש בבירה. המנה הורכבה מבשר חזה עוף פרוס במרינדה בתערובת תבלינים שנועדה לחקות את טעמו של עוף פחית בירה, שאחר כך טוגן בשמן עמוק. תערובת התבלינים הורכבה מחמאה, בצל, שום, רוזמרין, גרידת לימון, פלפל קאיין ו"מרכיב סודי" שרשת המסעדות לא חשפה. סמנכ"ל השיווק של החברה מסר לגורם בעיתונות כי החברה "... עבדה על פיתוח עוף פחית הבירה במשך שנים".
לקריאה נוספת

לחם בירה
עוגת בירה
מרק בירה
רשימת מנות עוף
עוף אסכלה
ביבליוגרפיה

Raichlen, S.; Lambrenos, J. (2002). Beer-Can Chicken: And 74 Other Offbeat Recipes for the Grill. Workman Pub. ISBN 978-0-7611-2016-2. נבדק ב-1 במאי 2017. {{cite book}}:  (עזרה)
ראו גם

Kass, John (1 ביוני 2009). "Honor freedom with a beer can, chicken". Chicago Tribune. נבדק ב-1 במאי 2017. {{cite web}}:  (עזרה)
הערות שוליים

↑  Raichlen, Steven (2002-05-06). Beer-Can Chicken: And 74 Other Offbeat Recipes for the Grill (באנגלית). Workman Publishing. ISBN 978-0-7611-2016-2.
↑  Raichlen, Steven (1996-08-26). "Beer-can chicken reigns supreme". Tampa Bay Times. p. 2. נבדק ב-2022-02-12.
↑  Long, Steven (1993-06-25). "The Ritz of pits/Houston brothers smoke the competition". Houston Chronicle. p. 2. נבדק ב-2022-02-12.
פטר הוכשורנר

פטר הוכשורנר (בסלובקית: Peter Hochschorner; נולד ב-7 בספטמבר 1979 בברטיסלאבה) הוא חותר קאנו סלובקי. הוכשורנר מתחרה במסלולי עקתלון במקצי זוגות, יחד עם אחיו התאום, פוול. השניים זכו שלוש פעמים בתואר האולימפי, חמש פעמים באליפות העולם ושש פעמים באליפות אירופה.
הישגים ספורטיביים

האחים הוכשורנר זכו בתואר הראשון שלהם עוד בטרם מלאו להם 20, באליפות אירופה שנערכה ברודניצה נאד לאבם שבצ'כיה ב-1998. שנתיים לאחר מכן שמרו על תארם באליפות אירופה שנערכה במצאנה שבאיטליה. באותה שנה זכו לראשונה גם בתואר האולימפי, באולימפיאדת סידני (2000).
באליפות אירופה שנערכה בעיר הולדתם, ברטיסלאבה, ב-2002 זכו האחים בתואר האירופי בפעם השלישית ברציפות. בנוסף, הוכתרו לראשונה גם כאלופי העולם, באליפות העולם שנערכה בבור-סן-מוריס. בשנת 2003 איבדו את תוארם זה, והסתפקו במדליית הארד באליפות העולם שנערכה באאוגסבורג. באליפות אירופה שנערכה ב-2004 בסקופיה איבדו גם את תואר אלופי אירופה. עם זאת, הגנו על התואר האולימפי, וניצחו באולימפיאדת אתונה (2004), בפעם השנייה ברציפות.
בשנת 2006 זכו האחים הוכשורנר במדליית הכסף באליפות אירופה בל'ארז'נטייר-לה-בסה ובמדליית הארד באליפות העולם שנערכה בפראג. ב-2007 זכו במדליית הארד באליפות אירופה שנערכה בליפטובסקי מיקולאש שבסלובקיה, ולאחר ארבע שנים השיבו לעצמם את תואר אלופי העולם, באליפות העולם שנערכה בפוז דו איגואסו. בשנת 2008 החזירו לעצמם גם את תואר אלופי אירופה, אחרי שש שנים, באליפות שנערכה בקרקוב, וגם זכו בפעם השלישית ברציפות בטורניר האולימפי, באולימפיאדת בייג'ינג (2008). בכך, היו לחותרים הראשונים בהיסטוריה שרושמים הישג כזה.
בשנת 2009 זכו שוב בשני התארים החשובים, כשניצחו באליפות העולם שנערכה בלה סאו ד'אורז'יי ובאליפות אירופה שנערכה בנוטינגהאם. באליפות אירופה שנערכה ב-2010 בברטיסלאבה, איבדו האחים הוכשורנר את תארם מול הקהל הביתי, אך שבו וזכו באליפות העולם שנערכה בליובליאנה, בפעם השלישית ברציפות. באליפות העולם שנערכה בברטיסלאבה ב-2011 רשמו הישג חסר תקדים, כשניצחו בפעם הרביעית ברציפות. באותה שנה השיבו לעצמם גם את התואר האירופי, באליפות שנערכה בלה סאו ד'אורז'יי. ב-2012 איבדו את תוארם זה, וזכו במדליית הכסף באליפות אירופה שנערכה באאוגסבורג.
באולימפיאדת לונדון (2012) איבדו האחים הוכשורנר גם את התואר האולימפי, לאחר 3 זכיות רצופות, והסתפקו במדליית ארד.
בנוסף לזכיותיהם במקצי הזוגות, היו האחים הוכשורנר שותפים למספר הישגים של נבחרת סלובקיה בתחרויות זוגות קבוצתיות. באליפויות העולם זכו במדליית זהב אחת (לה סאו ד'אורז'יי 2009), שתי מדליות כסף (לה סאו ד'אורז'יי 1999 וברטיסלאבה 2011) ושתי מדליות ארד (פראג 2006 ופוז דו איגואסו 2007). באליפויות אירופה זכו בשתי מדליות זהב (ברטיסלאבה 2002 וליובליאנה 2005), מדליית כסף אחת (רודניצה נאד לאבם 1998) ושתי מדליות ארד (קרקוב 2008 ולה סאו ד'אורז'יי 2011).
עמיחי בגבול ירדן

"עמיחי בגבול ירדן, אילנית בשירי ילדים" הוא אלבום הבכורה של הזמרת הישראלית אילנית. את האלבום הוציאה לאור בספטמבר 1969 חברת התקליטים הד ארצי.
הוצאת האלבום רשמה את היצירה המוזיקלית הראשונה של אילנית ולא של הצמד "אילן ואילנית". באותה תקופה השניים הקליטו מספר חומרים, שקובצו לכדי אלבום שיצא באוגוסט 1970 וכותרו היא שם הצמד. בנוסף, זו היצירה הראשונה של הזמרת שמכוונת למוזיקת ילדים. בהמשך עתידה להוציא מספר אלבומי ילדים, ולבסס את מעמדה כאחת הזמרות המוכרות ביותר לקהל זה.
רשימת רצועות

| מס' | שם | משך |
| --- | --- | --- |
| 1. | עמיחי בגבול ירדן  | 3:39 |
| 2. | צעצועיה של אסנת  | 2:19 |
| 3. | דני גיבור  | 1:49 |
| 4. | אבא שלי  | 2:23 |
| 5. | דובון יומבו  | 2:11 |
| 6. | מחרוזת, שעון בן חייל  | 3:09 |
| 7. | מה עושים העצים  | 3:03 |
| 8. | גלי בוכה בלילה  | 2:29 |
| 9. | יש לי בובה  | 2:05 |
| 10. | אם רק תתני שוקולדה  | 1:55 |
| 11. | עגלה עם סוסה  | 1:43 |
| 12. | מחרוזת, עוגה עוגה  | 3:31 |
הערות שוליים

↑  עמיחי בגבול ירדן, אילנית בשירי הילדים באתר סטריאו ומונו
↑  אילן ואילנית באתר סטריאו ומונו
↑  מודעה - מבחר תקליטים חדש של "הד ארצי", מעריב, 18 בספטמבר 1969
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz release group: 1958ca59-c212-4806-b03a-af29d96b8bd8
פארק אוטופיה

| --- | --- |

 סוג:  גן בוטני, פינת חי
 מיקום:  ישראל בחן, ישראל
 תקופת הפעילות:  2006–הווה (כ־18 שנים) 
 שטח:  40 דונם
 קואורדינטות:  32°21′06″N 35°00′53″E﻿ / ﻿32.351579°N 35.014819°E﻿ / 32.351579; 35.014819
 utopiapark.co.il
  (למפת נתניה מוגדלת) פארק אוטופיה(למפת נתניה רגילה) פארק אוטופיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק אוטופיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק אוטופיה
 
הגן הטרופי המקורה בגן
סחלבים בגן
טווס בפארק
פארק אוטופיה הוא גן בוטני הנמצא בקיבוץ בחן בעמק חפר. הפארק משתרע על שטח של כ-40 דונם, ומתרכז בגידול סחלבים. בפארק קיים גם אוסף של צמחים טורפים, קקטוסים, פרחים ופרפרים.
הפארק מחולק לשניים: חלקו הראשון הוא מתחם חווה חקלאית בתנאי אקלים אחידים. בחלקו השני של הפארק נמצא החלק העיקרי, חווה חקלאית בתנאים טרופיים הכוללת מספר מתחמים: טרופי, סחלבים, תבלינים, קקטוסים, וורדים, פרחים, תוכים, פרפרים ועוד.
הצומח בפארק

בין סוגי הפרחים העיקריים נמצאים: סחלבים, אנטוריון, ברומלייה, ורדים, פלרגוניום, אופורביה, נציץ ועוד.
בין סוגי הסחלבים בפארק נמצאים: סחלב פלאנופסיס, סחלב קטליאה, סחלב אונסידיום, סחלב זיגופטלום, סחלב פפיופדילום, סחלב דנדרוביום, סחלב סימבידיום, סחלב פרגמיפדילום, סחלב אודונטוגלוסום, סחלב מילטוניה, סחלב וניל, סחלב קמבריה, סחלב כוכב השביט, סחלב אפידנדרום, סחלב ברסיה ועוד.
בין צמחי התבלין הנמצאים בפארק נמצאים: טימין, לבנדר, רודה, סלרי, לואיזה, עירית בצלית, נענע ספרדית, נענע משובלת, פטרוזיליה, רוזמרין רפואי, מרווה רפואית, מליסה רפואית ועוד.
בעלי החיים בפארק

ברחבי הפארק ובפינת החי חיים מספר בעלי חיים, בהם: עז הבית, כבש הבית, עבדקן הרעמה, אייל נקוד, דגי קוי, פרפרים שונים, יען מצוי, אמו, פנינייה, תרנגול הודו, אפודי הזהב, טווס מצוי, זברה פינק, יונת הבית, ברווז הבית, תרנגול קרב, פסיון ועוד.
כמו כן ישנם תוכים בתצוגה נפרדת, בהם: קקדו צהוב ציצית, קקדו גאלה, קקדום עירום-עין (Cacatua sanguinea), ארה כחולה-צהובה, אפרור אפריקני, אמזונה כחולת-מצח (Amazona aestiva), תוכי אקלקטוס, נימפית מצויצת, רוסלה מזרחית, דררה מצויה, דררה צהובה, דררת דרבי (Psittacula derbiana), תוכון אוסטרלי, הבני ורוד-פנים.
גלריה

עולם המים
הגן הטרופי בפארק המקורה
המזרקה בפארק
הערות שוליים

↑  טיול שבת – ביקור בפארק אוטופיה utopia קיבוץ בחן – היסטוריה על המפה, ‏2017-06-13
↑  פארק אוטופיה - פארק הסחלבים של ישראל בקיבוץ בחן, באתר בא לי לטייל
↑  פארק אוטופיה, עולמות האטרקציה בפארק אוטופיה, באתר פארק אוטופיה
| גני חיות ואתרים זואולוגיים בישראל  |
| --- | --- | --- |
| ארגון גני החיות הישראלי | הספארי ברמת גן • גן החיות התנ"כי • חי פארק • חי-כיף • גן החיות הלימודי חיפה • גן גורו |   |
| גני חיות נוספים | הגן הזואולוגי של אוניברסיטת תל אביב • גן החי בפתח תקווה • פארק החי • פארק ארץ הצבי |   |
| גנים קטנים | ג'ונגל כיף • הגן הבוטני-זואולוגי בנהריה • יער הקופים • מקלט הקופים הישראלי • פארק לכיש •  מרכז הזוחלים בקצרין • מרכז הזוחלים המדברי • פארק אוטופיה |   |
| חוות זואולוגיות | חוות התנינים בחמת גדר • חוות אל היען • חוות האלפקות • חוות האנטילופות בערבה • חוות קרוקולוקו • חוות בולוטין • חוות החרקים והפרפרים הישראלית |   |
| מרכזי צפרות | פארק הצפרות אילת • התחנה לחקר ציפורי ירושלים • המרכז הבינלאומי לחקר נדידת הציפורים בלטרון • פארק ראש ציפור • מרכז צפרות רמת הנגב • מרכז צפרות החולה • מקור החסידה |   |
| אקווריומים בישראל | פארק המצפה התת-ימי באילת • אקווריום ישראל • ריף הדולפינים |   |
| החי-בר | חי-בר יטבתה • חי-בר כרמל |   |
| מקומות שנסגרו | גן החיות של תל אביב  • גני הטבע  • הדולפינריום בתל אביב • צפארי • קטיפארי • נגב Zoo • חי רמון • חוות פצאל |   |
| גני חיות חדשים | צפארי • מדבריום • גן החיות העירוני אשקלון |   |
| גנים בוטניים בישראל  |
| --- | --- | --- |
| גנים בוטניים המקבלים מימון ממשלתי | הגן הבוטני הלאומי • הגן הבוטני האוניברסיטאי בגבעת רם • גן וואהל לוורדים • הגנים הבוטניים של אוניברסיטת תל אביב • הגן הבוטני במקוה ישראל • הגן הבוטני בנאות קדומים • הגן הבוטני במכללת אורנים • חוות הנוי בעמק חפר • נקודה ירוקה • הגן האקולוגי בטכניון • יער אילנות |  |
| גנים בוטניים אחרים | גני הטבע • גבעת תום ותומר • הגן הבוטני בארסוף קדם • הגן הבוטני באילת • הגן הבוטני בעין גדי • גן איריס בכפר יהושע • עתי יפה • גן הקקטוסים  • הגן הבוטני-זואולוגי בנהריה • פארק אוטופיה |  |
עולם המים
עמיחי כספי

עמיחי כספי (1912–1993) היה אתלט ישראלי. בעל 4 מדליות מהמכביות (הראשונה 1932 והשנייה 1935), אלוף ושיאן ארץ ישראל הראשון בריצת 110 מטר משוכות ושיאן ארץ ישראל בקפיצה משולשת.
ביוגרפיה

כספי התאמן בקבוצת מכבי תל אביב.
במכביה הראשונה שנערכה בשנת 1932 זכה כספי במדליית ארד בקפיצה לרוחק בתוצאה של 5.94 מטר, אחרי דוד וייט מארצות הברית (6.10 מטר) ופובל מצבא ארץ ישראל (5.98 מטר).
במכביה השנייה שנערכה בשנת 1935 זכה כספי ב-3 מדליות, 2 כסף ו-1 ארד. מדליות כסף, בריצת 110 מטר משוכות בתוצאה של 17.3 שניות, אחרי פ. סמית מדרום אפריקה (17.1 שניות) ולפני ג'יימס סנדלר מארצות הברית (18.3 שניות) ובקפיצה משולשת בתוצאה של 12.20 מטר, אחרי ברמן מצרפת (12.56 מטר) ולפני בנד מלטביה. מדליית ארד, בקפיצה לרוחק בתוצאה של 6.18 מטר, אחרי בדריך ווסר מצ'כוסלובקיה (6.44 מטר) וברמן מצרפת (6.27 מטר).
באליפות האתלטיקה הראשונה של ארץ ישראל שנערכה באצטדיון ימק"א ירושלים בסוף נובמבר 1935 זכה כספי ב-5 מדליות, 2 זהב, 1 כסף ו-2 ארד. מדליות זהב, בריצת 110 מטר משוכות בתוצאה של 18.7 שניות, לפני אהרן פשיגודה ממכבי עתיד תל אביב (22.0 שניות) ומרטין פיידן ממכבי חיפה ובריצת שליחים 4x100 מטר (45.6 שניות) לפני מכבי חיפה (47.1 שניות) ומכבי עתיד תל אביב. מדליית כסף, בקפיצה משולשת בתוצאה של 12.08 מטר, אחרי יצחק חסן ממכבי חיפה (12.32 מטר) ולפני הרולד גינצבורג ממכבי עתיד תל אביב (11.79 מטר) ומדליות ארד, בקפיצה לגובה בתוצאה של 1.57 מטר, אחרי סם שטיינברג ממכבי תל אביב (1.62 מטר) ומרטין פיידן (1.57 מטר) ובקפיצה לרוחק בתוצאה של 6.015 מטר, אחרי סם שטיינברג שקבע שיא ארץ ישראל חדש של 6.33 מטר ומרדכי פייביסביץ ממכבי תל אביב (6.08 מטר).
בשתי תחרויות שנערכו במרץ 1936 קבע כספי בקפיצה משולשת שיא ארץ ישראל חדש של 12.45 מטר ובקפיצה לרוחק שיא אישי חדש של 6.34 מטר.
שיאים אישיים

ריצת 110 מטר משוכות: 17.3 שניות (1933)
קפיצה משולשת: 12.45 מטר (1936)
קפיצה לרוחק: 6.34 מטר (1936)
הערות שוליים

↑  התחרויות לרבנאות א"י באתלטיקה קלה, הַבֹּקֶר, 1 בדצמבר 1935
↑  לאחר ההתחרויות לרבנאות באתלטיקה, הַבֹּקֶר, 6 בדצמבר 1935
↑  אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011
↑  בארץ - באתלטיקה קלה, דואר היום, 24 במרץ 1936
↑  בארץ - באתלטיקה קלה, דואר היום, 16 במרץ 1936
פטר גנדלוביץ'

פטר גנדלוביץ' (בצ'כית: Petr Gandalovič; נולד ב-15 באוגוסט 1964) הוא פוליטיקאי ודיפלומט צ'כי, ואחד מהחברים המייסדים של המפלגה הדמוקרטית האזרחית. גנדלוביץ' כיהן כשר החקלאות של צ'כיה בשנים 2007–2009, וכשגריר צ'כיה בארצות הברית בשנים 2011–2017.
ראשית חייו

נולד ב-15 באוגוסט 1964 בפראג, בירת צ'כוסלובקיה. גנדלוביץ' למד בבית ספר תיכון באוסטי נד לבם בשנים 1978–1982, והמשיך ללמוד בבית הספר למתמטיקה ופיזיקה באוניברסיטת קארל בפראג בין השנים 1982–1987. לאחר מכן לימד בבית ספר תיכון באוסטי נד לבם עד 1990.
קריירה פוליטית

בשנת 1989, גנדלוביץ' היה חבר מייסד בתנועת הפורום האזרחי, ונבחר כחבר באספה הפדרלית של צ'כוסלובקיה בשנת 1990. בשנה שלאחר מכן הוא היה אחד ממייסדי המפלגה הדמוקרטית האזרחית.
ב-1992 מונה לסגן השר לאיכות הסביבה, וב-1994 הפך ליועץ של שר החוץ. ב-1997 הוא הפך לקונסול הכללי של צ'כיה בעיר ניו יורק סיטי, לפני שחזר לצ'כיה ב-2002 כדי לכהן במשך קדנציה אחת כראש עיריית אוסטי נד לבם.
בשנת 2006 הפך לסגן יו"ר המפלגה הדמוקרטית האזרחית, וכיהן כשר לפיתוח אזורי (2006–2007) ולאחר מכן כשר החקלאות (2007–2009) תחת ראש הממשלה מירק טופולנק.
בשנת 2011 מונה לשגריר בארצות הברית במקום פטר קולאר וכיהן בתפקיד עד לשנת 2017.